ddrg/super_eurlex huggingface dataset:
EKSEKUTIVKOMITÉENS AFGØRELSE

af 21. april 1998

om udveksling på stedet af statistiske oplysninger om visumudstedelse

(SCH/Com-ex (98) 12)

EKSEKUTIVKOMITÉEN HAR -

under henvisning til artikel 9 i konventionen om gennemførelse af Schengen-aftalen,

under henvisning til artikel 16 i ovennævnte konvention, og

ud fra følgende betragtninger:

Udveksling på stedet af statistikker over imødekomne og officielt afslåede visumansøgninger gør det muligt for de forskellige repræsentationer at få et indblik i den samlede udvikling med hensyn til visumansøgninger fra lande, som hører ind under deres kompetenceområde, og i eventuelle ændringer i ansøgningsmønstret fra den ene Schengen-partner-mission på stedet til den anden.

Dette samlede overblik vil muliggøre konsulært samarbejde på stedet om at undersøge årsagerne til de konstaterede tendenser, navnlig med hensyn til visa-shopping, samt at drage praktiske konklusioner og - i påkommende fald - at fremsætte de fornødne anbefalinger til de respektive nationale myndigheder.

Det er en tung administrativ byrde, som pålægges de berørte diplomatiske missioner og konsulater med den månedlige udveksling af statistikker over imødekomne og officielt afslåede ansøgninger om kortfristede visa, som Arbejdsgruppe II anmoder om i sin note SCH II (95) 50, rev. 2 til centralgruppen.

På den anden side bør LTV kun udstedes i undtagelsestilfælde, og den månedlige udveksling af statistikker om sådanne visa bør derfor fortsættes -

TRUFFET FØLGENDE AFGØRELSE:

1. Udvekslingen af statistikker over imødekomne og officielt afslåede ansøgninger om visa til kortvarigt ophold, transitvisa og lufthavnstransitvisa skal finde sted hvert kvartal.

2. Uden at foregribe de forpligtelser, der følger af Schengen-konventionens artikel 16, og som er forklaret i bilag 14 til de fælles konsulære forskrifter, ifølge hvilke Schengen-staterne inden en frist på 72 timer skal tilstille de øvrige kontraherende parter oplysningerne vedrørende udstedelse af LTV, påmindes Schengen-medlemsstaternes diplomatiske missioner og konsulater hermed om deres pligt (SCH/Com-ex decl. 4) til hver måned at udveksle deres statistiske oplysninger om LTV, der er udstedt i løbet af den foregående måned, samt til at videresende disse statistikker til deres respektive centrale myndigheder.

3. Kapitel VIII i de fælles konsulære forskrifter vil blive suppleret i overensstemmelse hermed(1).

Bruxelles, den 21. april 1998.

J. Vande Lanotte

Formand

(1) Se SCH/Com-ex (99) 13.
AFGØRELSE TRUFFET AF REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET den 11. marts 1999 om ændring af den interne aftale om de foranstaltninger, der skal træffes, og de fremgangsmåder, der skal følges ved gennemførelse af fjerde AVS-EF-konvention (1999/213/EF)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET, HAR -

under henvisning til traktaten om oprettelse af Det Europæiske Fællesskab, i det følgende benævnt »traktaten«, og til fjerde AVS-EF-konvention, undertegnet i Lomé den 15. december 1989 og ændret ved aftale undertegnet på Mauritius den 4. november 1995, i det følgende benævnt »konventionen«,

under henvisning til den interne aftale (1) om de foranstaltninger, der skal træffes, og de fremgangsmåder, der skal følges ved gennemførelse af fjerde AVS-EF-konvention, særlig artikel 7, og

ud fra følgende betragtninger:

Konventionen indeholder i artikel 5 en bestemmelse om, at overholdelse af menneskerettighederne, de demokratiske principper og retsstatsprincippet er et væsentligt element i konventionen;

konventionens artikel 366a indeholder bestemmelse om, at hvis en part finder, at en anden part ikke har overholdt sine forpligtelser med hensyn til et af de væsentlige punkter, der er omhandlet i artikel 5, kan den første part anmode den anden part om konsultationer og under visse omstændigheder tage passende skridt, herunder om nødvendigt, men kun som sidste udvej, helt eller delvis at suspendere konventionens anvendelse i forhold til den berørte part;

det er nødvendigt at vedtage en effektiv fremgangsmåde, når det overvejes at træffe passende foranstaltninger;

efter konventionens artikel 366a forstås der ved »part« på den ene side Fællesskabet og Den Europæiske Unions medlemsstater og på den anden side hver enkelt AVS-stat;

det er derfor nødvendigt, at medlemsstaterne for de områders vedkommende, der er omfattet af konventionen, men som hører under deres kompetence, bemyndiger Rådet til at vedtage passende beslutninger, i medfør af konventionens artikel 366a, samt

efter høring af Kommissionen -

TRUFFET FØLGENDE AFGØRELSE:

Artikel 1

Efter artikel 2 i den interne aftale indsættes følgende artikel:

»Artikel 2a

Medlemsstaternes holdning i forbindelse med iværksættelsen af konventionens artikel 366a fastlægges af Rådet i overensstemmelse med afgørelse af 11. marts 1999 om proceduren for gennemførelse af artikel 366a i fjerde AVS-EF-konvention, når konventionen omfatter spørgsmål, som hører under deres kompetence. Hvis de påtænkte foranstaltninger vedrører spørgsmål, som hører under medlemsstaternes kompetence, kan Rådet også træffe afgørelse på initiativ af en medlemsstat.«

Artikel 2

Denne afgørelse træder i kraft dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 11. marts 1999.

J. TRITTIN

Formand

(1) EFT L 229 af 17. 8. 1991, s. 301.
CENTRALGRUPPENS AFGØRELSE

af 22. marts 1999

om de generelle principper for aflønning af informanter

(SCH/C (99) 25)

Informanter spiller en vigtig rolle i indsatsen mod alvorlig grænseoverskridende kriminalitet og især kriminalitet i forbindelse med narkotika, da de sædvanligvis nyder gerningsmændenes tillid, og anvendelse af sådanne personer kan således bidrage til at få et generelt billede af hemmelige kriminelle organisationer og strukturer.

Narkotikagruppen har taget dette spørgsmål op under det tyske formandskab og har undersøgt lovgivning og praksis i forbindelse med aflønning af informanter i alle Schengen-staterne. På grundlag af resultaterne af denne undersøgelse har Narkotikagruppen udarbejdet vejledende principper for aflønning af informanter i form af penge og immaterielle fordele. Disse generelle principper skal betragtes som vejledende retningslinjer i Schengen-området og skal bidrage til at fremme politi- og toldsamarbejdet på dette følsomme område. De skal også tjene som eventuel vejledning for de Schengen-stater, der i øjeblikket er i færd med at udarbejde eller supplere sådanne bestemmelser.

Centralgruppen anerkender og tilslutter sig de - ikke-bindende - "Generelle principper for aflønning af informanter" (dok. SCH/Stup (98) 72 rev. 2) med forbehold af eksekutivkomitéens godkendelse.
EKSEKUTIVKOMITÉENS AFGØRELSE

af 28. april 1999

om udgifter til oprettelse af C.SIS

(SCH/Com-ex (99) 4)

EKSEKUTIVKOMITÉEN,

som henviser til artikel 132 i konventionen om gennemførelse af Schengen-aftalen,

som henviser til artikel 92 og 119 i ovennævnte konvention,

som noterer sig og godkender dok. SCH/OR.SIS (99) 3 rev.,

TRUFFET FØLGENDE AFGØRELSE:

De nye udgifter på C.SIS' anlægsbudget godkendes, og de enkelte Schengen-staters bidrag forfalder således i henhold til den skriftlige procedure i afsnit II.2 i finansforordningen vedrørende udgifterne i forbindelse med anlæg og drift af Schengen-informationssystemet (C.SIS) (SCH/Com-ex (93) 16 rev. 2 af 15. december 1997).

Luxembourg, den 28. april 1999.

C.H. Schapper

Formand

Vedr.: Flerårig oversigt over de godkendte C.SIS-anlægsudgifter Situationen pr. 31. december 1998

SCH/OR.SIS (99) 3 rev.

I henhold til finansforordningen vedrørende udgifterne i forbindelse med anlæg og drift af C.SIS (SCH/Com-ex (93) 16 rev. 2) fremlægger den franske delegation nedenfor oversigten over de nye C.SIS-anlægsudgifter, der blev godkendt i slutningen af regnskabsåret 1998.

Efter anmodning fra styringsgruppen på mødet den 14. januar 1999 er det angivne tal i dette dokument for andet kvartal ikke det samme som det tal, der fremgik af anden kvartalsrapport (dok. SCH/OR.SIS (98) 118) og blev godkendt af centralgruppen den 8. september 1998.

Sidstnævnte dokument angav således det beløb, der var afsat til kontrakten vedrørende fornyelse af C.SIS, nemlig 41 mio. FRF. Efter at kontrakten var underskrevet med Atos, viste det faktiske beløb sig at være mindre end det budgetterede, dvs. 38577191 FRF.

Denne forskel har betydet, at styringsgruppen har kunnet bogføre udgifter til fornyelse af C.SIS i tredje og fjerde kvartal under netop denne budgetpost uden at overskride det oprindeligt godkendte beløb (41 mio. FRF).

På grund af denne betydelige forskel er oversigten over godkendte udgifter for 1998 blevet ændret uden at afvente offentliggørelsen af rapporten om den økonomiske forvaltning af C.SIS for 1998, som vil angive de faktiske udgifter i detaljer.

Denne oversigt bør forelægges eksekutivkomitéen til godkendelse.

Flerårig oversigt over godkendte anlægsudgifter til den tekniske støttefunktion for C.SIS

pr. 31. december 1998

>TABELPOSITION>
Schengen-reglerne - Eksekutivkomitéens afgørelse af 28. april 1999 om ulovlig våbenhandel (SCH/Com-ex (99) 10)



EF-Tidende nr. L 239 af 22/09/2000 s. 0469 - 0473



EKSEKUTIVKOMITÉENS AFGØRELSE af 28. april 1999 om ulovlig våbenhandel (SCH/Com-ex (99) 10) EKSEKUTIVKOMITÉEN, som henviser til artikel 132 i konventionen om gennemførelse af Schengen-aftalen, som henviser til artikel 9 i ovennævnte konvention, HAR TRUFFET FØLGENDE AFGØRELSE: De kontraherende parter skal i fremtiden hvert år inden den 31. juli fremsende deres nationale årlige oplysninger vedrørende ulovlig våbenhandel for det foregående år på grundlag af standardtabellen for udarbejdelse af statistikker, der er vedlagt dokument SCH/I-Ar (98) 32. Luxembourg, den 28. april 1999. C.H. Schapper Formand TILLÆG SCH/I-Ar (98) 32 >PIC FILE= "L_2000239DA.047002.EPS"> >PIC FILE= "L_2000239DA.047101.EPS"> >PIC FILE= "L_2000239DA.047201.EPS"> >PIC FILE= "L_2000239DA.047301.EPS">
EKSEKUTIVKOMITÉENS AFGØRELSE

af 28. april 1999

om reglerne for telekommunikation

(SCH/Com-ex (99) 6)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til artikel 44 i ovennævnte konvention,

TRUFFET FØLGENDE AFGØRELSE:

Hermed godkendes de taktiske og operationelle krav, som de fremtidige digitale grænseoverskridende radiosystemer til Schengen-staternes politi- og toldmyndigheder skal opfylde, og som er fastsat i overensstemmelse med mandatet i medfør af artikel 44 i Schengen-konventionen; samtidig godkendes reglerne for udarbejdelse og administration af ensartede krypteringsalgoritmer samt de andre aftaler, der er indgået i Telekommunikationsundergruppens regi, og som er omhandlet i de følgende ni dokumenter:

1. SCH/I-Telecom (92) 21 rev. 2(1) af 12. juni 1992

"Fastlæggelse af politi- og toldmyndighedernes behov for radiokommunikation"

2. SCH/I-Telecom (95) 18 af 8. juni 1995

"Digitalt radiokommunikationssystem til sikkerhedsorganisationerne (taktiske og operationelle krav)"

3. SCH/I-Telecom (96) 44 rev. 5 af 14. november 1997

"Krav til terminaler og deres brugergrænseflader i Schengen-staternes fremtidige digitale trunkede radiosystemer"

4. SCH/I-Telecom (95) 33 rev. 2 af 6. december 1995

"Anmodning til ETSI om en undersøgelse af europæiske normer, der opfylder Schengen-myndighedernes funktionelle krav"

5. SCH/I-Telecom (95) 35 af 21. november 1995

"Schengen-kravene på telekommunikationsområdet og TETRA-normen"

6. SCH/I-Telecom/Crypto (95) 37 rev. 4 af 8. juli 1996

"Digitalt radiokommunikationsnetværk til sikkerhedsorganisationerne (sikkerhedskrav)"

7. SCH/I-Telecom/Crypto (97) 7 rev. 5 af 24. februar 1998

"Aftale om brug og opbevaring af Schengen-algoritmer"

8. SCH/I-Telecom/Crypto (97) 10 rev. 2 af 24. februar 1998

"Kriterier for udarbejdelse af Schengen-algoritmer"

9. SCH/I (98) 17 rev. 4 af 26. maj 1998

"Ændring af Telekommunikationsundergruppens mandat vedrørende undersøgelse af forskellige digitale radiokommunikationssystemers interoperabilitet"

Luxembourg, den 28. april 1999.

C. H. Schapper

Formand

(1) Dette dokument er restreint.
EKSEKUTIVKOMITÉENS AFGØRELSE

af 28. april 1999

om indførelse af en håndbog over dokumenter, der kan forsynes med visum

(SCH/Com-ex (99) 14)

På sit møde den 16. december 1998 besluttede eksekutivkomitéen at indføre en håndbog over dokumenter, der kan forsynes med visum (SHC/Com-ex (98) 56).

>TABELPOSITION>

Eksekutivkomitéen tager til efterretning, at foruden del I - "Rejsedokumenter, der kan forsynes med visum" - som den fik forelagt den 16. december 1998, foreligger nu også del II, III og V (se bilag(1)).

Dermed foreligger de vigtigste dele af håndbogen over dokumenter, der kan forsynes med visum. Den gradvise opbygning af en dokumentsamling, der indeholder kopier af originale dokumenter, er i gang på EU-plan. Håndbogen over ægte dokumenter, der udsendes af Interpol, kan også benyttes.

Den reviderede udgave af del I samt del II, III og V vil blive udsendt til de diplomatiske og konsulære repræsentationer i udlandet. De kan også udsendes til grænsemyndigheder og andre myndigheder, der arbejder med udlændingeretlige spørgsmål.

De foreliggende dele af håndbogen over dokumenter, der kan forsynes med visum, bør revideres, når det er nødvendigt, f.eks. hver tredje måned, første gang den 1. juli 1999.

Luxembourg, den 28. april 1999.

C. H. Schapper

Formand

(1) Se bilaget til dok. SCH/Com-ex (98) 56.
Schengen-reglerne - Eksekutivkomitéens afgørelse af 28. april 1999 om ajourføring af Sirene-håndbogen (SCH/Com-ex (99) 5)



EF-Tidende nr. L 239 af 22/09/2000 s. 0457 - 0457



EKSEKUTIVKOMITÉENS AFGØRELSE af 28. april 1999 om ajourføring af Sirene-håndbogen (SCH/Com-ex (99) 5) EKSEKUTIVKOMITÉEN HAR - under henvisning til artikel 132 i konventionen om gennemførelse af Schengen-aftalen, under henvisning til artikel 108 i ovennævnte konvention - TRUFFET FØLGENDE AFGØRELSE: Sirene-håndbogen er blevet ajourført; den nye udgave (SCH/OR.SIS-SIRENE (99) 64) er knyttet som bilag til denne afgørelse(1). Luxembourg, den 28. april 1999. C.H. Schapper Formand (1) Se SCH/Com-ex (98) 17.
EKSEKUTIVKOMITÉENS AFGØRELSE

af 28. april 1999

om budgettet for helpdesken i 1999

(SCH/Com-ex (99) 3)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til artikel 119 i ovennævnte konvention,

TRUFFET FØLGENDE AFGØRELSE:

1. Budgetforslaget for helpdesken fastsættes til 1880000 BEF for 1999.

2. De kontraherende parters bidrag beregnes efter fordelingsnøglen i Schengen-konventionens artikel 119 og i overensstemmelse med eksekutivkomitéens afgørelse af 7. oktober 1997 (dok. SCH/Com-ex (97) 18).

3. Denne afgørelse gælder som mandat til Den Økonomiske Union Benelux, som er part i denne aftale, til at indkalde bidrag fra de kontraherende parter.

Luxembourg, den 28. april 1999.

C.H. Schapper

Formand
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET

den 17. juni 1999

om bemyndigelse af Kommissionen til at opsige aftalen af 28. juli 1956 om indførelse af direkte internationale jernbanetariffer for transport af kul og stål i transit gennem det schweiziske område

(1999/415/EKSF)

REPRÆSENTANTERNE FOR REGERINGERNE I MEDLEMSSTATERNE I DET EUROPÆISKE KUL- OG STÅLFÆLLESSKAB, FORSAMLET I RÅDET, HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 70, og til konventionen om overgangsbestemmelserne, særlig § 10, stk. 2 og 3, nr. 2,

under henvisning til traktaten om oprettelse af Det Europæiske Kul- og Stålfællesskab, særlig artikel 14,

under henvisning til aftalen af 28. juli 1956 om indførelse af direkte internationale jernbanetariffer for transport af kul og stål i transit gennem det schweiziske område(1), særlig artikel 11, og

ud fra følgende betragtninger:

(1) Det forekommer ud fra et økonomisk synspunkt ikke længere berettiget at opretholde aftalen, da tarif EKSF 9001 næsten helt er blevet afløst af individuelle kontrakter, der indgås mellem kunde og transportvirksomhed; prisen for jernbanetransporten er baseret på priser, der bestemmes af andre transportformer, bl.a. vejtransporten; markedskræfterne på jernbanetransportområdet og konkurrencen fra den intermodale transport har gjort aftalen forældet ud fra et økonomisk synspunkt; det bør også erindres, at de schweiziske jernbanevirksomheder ikke er forpligtet til at anvende tarif EKSF 9001 ved fastsættelse af prisen for transittransporten;

(2) EKSF-medlemsstaternes opsigelse af aftalen kan ikke forventes at få økonomiske konsekvenser for Schweiz, da de schweiziske jernbanevirksomheder ikke anvender tarif EKSF 9001 ved fastsættelsen af prisen for transport af EKSF-produkter i transit -

TRUFFET FØLGENDE AFGØRELSE:

Artikel 1

Kommissionen bemyndiges til som Den Høje Myndighed for EKSF på vegne af EKSF-medlemsstaternes regeringer at opsige aftalen af 28. juli 1956 om indførelse af direkte internationale jernbanetariffer på transport af kul og stål i transit gennem det schweiziske område, og til at underrette medlemsstaterne, forsamlet i Rådet, om fuldbyrdelsen af denne opsigelse.

Artikel 2

Denne afgørelse træder i kraft på dagen for dens undertegnelse.

Udfærdiget i Luxembourg, den 17. juni 1999.

F. MÜNTEFERING

Formand

(1) EFT 17 af 29.5.1957, s. 223/57.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

den 24. november 1999

om udnævnelse af en dommer ved De Europæiske Fællesskabers Domstol

(1999/782/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 223,

under henvisning til traktaten om oprettelse af Det Europæiske Kul- og Stålfællesskab, særlig artikel 32b,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtninger:

(1) I henhold til artikel 7 i protokollen vedrørende statutten for De Europæiske Fællesskabers Domstol og de tilsvarende bestemmelser i protokollerne vedrørende statutterne for Det Europæiske Kul- og Stålfællesskabs og Det Europæiske Atomenergifællesskabs Domstol, og efter at Federico Mancini er afgået ved døden, skal der udnævnes en dommer for resten af Federico Mancinis embedsperiode;

(2) Antonio Mario La Pergola, der for øjeblikket er generaladvokat ved Domstolen, har givet sin tilslutning til at blive udnævnt til dette embede -

TRUFFET FØLGENDE AFGØRELSE:

Artikel 1

Antonio Mario La Pergola udnævnes herved til dommer ved De Europæiske Fællesskabers Domstol fra den 15. december 1999 til den 6. oktober 2000.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 24. november 1999.

A. SATULI

Formand
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

af 10. november 1999

om udnævnelse af et medlem af De Europæiske Fællesskabers Ret i Første Instans

(1999/748/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 225,

under henvisning til traktaten om oprettelse af Det Europæiske Kul- og Stålfællesskab, særlig artikel 32 d,

under henvisning til traktaten om oprettelse af Det Europæiske Atomenergifællesskab, særlig artikel 140 A,

under henvisning til Rådets afgørelse 88/591/EKSF, EØF, Euratom af 24. oktober 1988 om oprettelse af De Europæiske Fællesskabers Ret i Første Instans(1), og

ud fra følgende betragtning:

I henhold til artikel 7 og 44 i protokollen vedrørende statutten for Det Europæiske Fællesskabs Domstol og de tilsvarende bestemmelser i protokollerne vedrørende statutterne for Det Europæiske Kul- og Stålfællesskabs Domstol og Det Europæiske Atomenergifællesskabs Domstol, og som følge af at Christopher Bellamy træder tilbage som medlem, skal der udnævnes et nyt medlem af De Europæiske Fællesskabers Ret i Første Instans for resten af Christopher Bellamys embedsperiode, dvs. indtil den 31. august 2001 -

TRUFFET FØLGENDE AFGØRELSE:

Artikel 1

Nicholas Forwood udnævnes til medlem af De Europæiske Fællesskabers Ret i Første Instans fra den 2. december 1999 og indtil den 31. august 2001.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 10. november 1999.

A. SATULI

Formand

(1) EFT L 319 af 25.11.1988, s. 1. Afgørelsen er senest ændret ved tiltrædelsesakten af 1994.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

den 15. september 1999

om udnævnelse af en dommer ved De Europæiske Fællesskabers Domstol

(1999/628/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 223,

under henvisning til traktaten om oprettelse af Det Europæiske Kul- og Stålfællesskab, særlig artikel 32b,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtning:

I henhold til artikel 5 og 7 i protokollen vedrørende statutten for EF's Domstol og de tilsvarende bestemmelser i protokollerne vedrørende statutterne for EKSF's og Euratoms Domstol, og efter at John MURRAY er fratrådt, skal der udnævnes en dommer for resten af John MURRAYs embedsperiode -

TRUFFET FØLGENDE AFGØRELSE:

Artikel 1

Fidelma MACKEN udnævnes herved til dommer ved De Europæiske Fællesskabers Domstol fra datoen for hendes edsaflæggelse til den 6. oktober 2003.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 15. september 1999.

A. SATULI

Formand